มีติ่งเล็กๆยื่นออกมาจากช่องทวารหนัก แต่ไม่มีเลือดออกนะคะ เคยซื้อยาจากร้านขายยามาทาแล้ว แต่ก็ไม่หาย ไม่อยากไปหาค่ะ คุณมีวิธีแนะนำไหมคะ
สวัสดีค่ะ ติ่งเนื้อที่ยื่นออกมาจากช่องทวารหนัก อาจเป็น1. ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวดได้ ปัจจัยที่มักทำให้เกิดเช่น การมีท้องผูก หรือท้องเสียบ่อยๆ การเบ่งถ่ายอุจจาระ การตั้งครรภ์ มีน้ำหนักตัวมาก เป็นต้น2. แผลปริขอบทวารหนัก ซึ่งในช่วงเริ่มแรก อาการคือมีเลือดสีแดงสดติดออกมากับก้อนอุจจาระ โดยจะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระก็จะไปครูดกับเยื่อบุของทวารหนัก ทำให้เกิดเป็นแผล และจะมีอาการปวดเจ็บหรือแสบรูทวารหนักร่วมด้วย เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง มักไม่มีอาการเจ็บ เป็นติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร5. ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกหรือมะเร็งของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากไม่อาการผิดปกติอื่นๆ นอกจากมีติ่งเนื้อยื่นออกมา ก็อาจเป็นริดสีดวงทวารภายนอกหรือเป็นติ่งเนื้อธรรมดาก็ได้ค่ะ หากต้องการการวินิจฉัยที่แน่นอน ก็ควรไปพบแพทย์เพื่อตรวจ ส่วนการรักษา ก็จะขึ้นอยู่กับสาเหตุ ทั้งนี้ หากเป็นริดสีดวงทวารชนิดภายนอก การทายา จะไม่ได้ช่วยให้หายไปได้ ต้องอาศัยการผ่าตัดออกค่ะ